b"\n_START_ARTICLE_\nObmo\xc4\x8dje 51 (film)\n_START_SECTION_\nVsebina\n_START_PARAGRAPH_\nReid, Darrin in Ben so najbolj\xc5\xa1i prijatelji in zagovorniki teorij zarote. Reidova obsedenost z raziskovanjem nezemeljskega \xc5\xbeivljenja se za\xc4\x8dne potem, ko na neki zabavi izgine in se vrne brez spomina o njegovem izginotju. Naslednje tri mesece tako za\xc4\x8dne pripravljati na\xc4\x8drt za vdor v Obmo\xc4\x8dje 51 in razkriti tamkaj\xc5\xa1nje skrivnosti. Zaradi svoje obsesije o nezemeljskem \xc5\xbeivljenju, Reid izgubi slu\xc5\xbebo in se odtuji od svoje dru\xc5\xbeine. Pridru\xc5\xbeijo se mu \xc5\xa1e Darrin, Ben in Jelena, katere o\xc4\x8de je delal v Obmo\xc4\x8dju 51. V obmo\xc4\x8dje nameravajo vdreti s pomo\xc4\x8djo posebnih naprav in pripomo\xc4\x8dkov, ki bi jih naredili nevidne za tamkaj\xc5\xa1nje radarje._NEWLINE_Po nasvetu Jeleninega o\xc4\x8deta, za\xc4\x8dne skupina zasledovati mo\xc5\xa1kega za katerega sumijo, da ima pomembno vlogo v Obmo\xc4\x8dju 51. Reid in Darrin vlomita v njegovo hi\xc5\xa1o in mu ukradeta izkaznico. Ben se kasneje odlo\xc4\x8di, da bo skupino po\xc4\x8dakal v avtu v pu\xc5\xa1\xc4\x8davi dokler se ne vrnejo. Trojica uspe\xc5\xa1no vdre v obmo\xc4\x8dje s pomo\xc4\x8djo izkaznice in ostalih naprav. Ko se pomikajo bolj globoko po bazi, najdejo laboratorij z \xc5\xbeivljenju podobno teko\xc4\x8dino in proti te\xc5\xbenostno snov. Prav tako najdejo nezemeljsko vesoljsko plovilo, v katero Reid vstopi. Trojica nato pride do stopnje 'S4', ki vsebuje najbolj varovane poskuse in informacije Obmo\xc4\x8dja 51. Vendar spro\xc5\xbeijo alarm in varnostniki jih zalotijo. Darrin se lo\xc4\x8di od ostalih dveh in komaj pobegne varnostnikom in nezemljanu._NEWLINE_Reid in Jelena medtem najdeta jami podobno strukturo pod Obmo\xc4\x8djem 51. Tam najdeta razli\xc4\x8dne obleke in igra\xc4\x8de, kasneje pa \xc5\xa1e \xc4\x8dlove\xc5\xa1ko kri in organe. Ugotovita, da sta se zna\xc5\xa1la v gnezdu spe\xc4\x8dih nezemljanov. Eden od njih se zbudi in jih za\xc4\x8dne loviti ven iz jame, do naslednjega prostora. Reid in Jelena se tako znajdeta v nekak\xc5\xa1ni beli dvorani. Medtem ko Reid najde nekak\xc5\xa1ne nezemeljske simbole, Jeleno odvle\xc4\x8de neznana sila. Nato jo Reid le najde v popolnoma zmedenem stanju. Dvorana za\xc4\x8dne naenkrat izgubljati gravitacijo in kamera pade iz dvorane in izka\xc5\xbee se, da se pravzaprav nahajata v lete\xc4\x8dem srebrnem NLPju._NEWLINE_Darrin uspe\xc5\xa1no pobegne in ugotovi, da je bilo vso osebje evakuirano iz Obmo\xc4\x8dja 51. Vrne se nazaj k Benu, ki jih je medtem \xc4\x8dakal v avtu. Darrin za\xc4\x8dne pani\xc4\x8dno razlagati kaj se je zgodilo in uka\xc5\xbee Benu naj odpelje stran. Vendar avto no\xc4\x8de v\xc5\xbegati in oba nato ugrabijo nezemljani._NEWLINE_Po odjavni \xc5\xa1pici, starej\xc5\xa1i mo\xc5\xa1ki najde Reidovo kamero, ki je padla iz NLPja."